 Haddaba shalay oo taariikhdu ku beegneyd 5-tii Janaayo 2017-ka ayaa lagu qabtay Xaruunta Wasaaradda Warfaafinta xaflad lagu maamuusayay sanad-guuradii 53-aad ee aas-aaska iyo sanad guuradii 1-aad ee ka soo wareegtay markii dib loo howlgaliyay Wakaaladda SONNA, ayaa hadalo warbixin ah ka soo jeediyay Agaasimaha Wakaaladda SONNA Cabdiraxmaan Yuusuf Cadaala Agaasimaha Wakaaladda Wararka Waranka Soomaaliyeed ee SONNA Cabdiraxmaan Yuusuf Cadaala ayaa ku dheeraaday waxqabadka iyo dadaalkii loo soo galay muddadii halka sano aheyd uu xilkaasi hayay,wuxuuna tilmaamay in la suurtogaliyay soo nooleynta Wakaaladda oo u qeybsan Qeybta Wararka Gudaha, Carabiga iyo Luuqadda Ingiriiska, kuwaasi oo suurtogaliyay in ay faafiyaan Warar ku kala qoran Soomaali, Carabi iyo Ingiriis. 